Siku ya Kimataifa ya Lughamama

Siku ya Kimataifa ya Lughamama inayoadhimishwa tarehe 21 Februari ilitangazwa na UNESCO tarehe 17 Novemba 1999. Tangu tarehe hiyo imetambuliwa pia na Umoja wa Mataifa katika azimio lake la tarehe 16 Mei 2007, lililotangaza mwaka wa 2008 kuwa Mwaka wa Lugha wa Kimataifa.

Asili ya Siku ya Lughamama ni tukio la mwaka wa 1952 nchini Bangladesh, wanafunzi wa chuo kikuu cha Dhaka walipofanya maandamano kwa ajili ya Kibengali, na wengine wao kuuawa na polisi kwa kupigwa risasi.

Siku ya Lughamama husherehekewa na nchi zilizojiunga na UNESCO kila mwaka tangu mwaka wa 2000, kwa ajili ya kujadili mambo ya wingi wa lugha, haki za lugha zote, na mazingira ya kutumia lugha tofauti.

 Mada za kila mwaka 
Kwa kawaida, Siku ya Lughamama ina mada tofauti kila mwaka.UNESCO, "21 February - International Mother Language Day"

 2000: Sherehe ya kwanza
 2001: Sherehe ya pili
 2002: Wingi wa lugha: lugha elfu tatu ziko hatarini kufa
 2003: Sherehe ya nne
 2004: Elimu ya watotoUNESCO, "International Mother Language Day 2004")
 2005: Lugha kwa wasioona na kwa wasionena
 2006: Lugha na Mtandao
 2007: Elimu kwa lugha nyingi
 2008: Mwaka wa Lugha wa Kimataifa
 2010: Mwaka wa Kimataifa wa Ubunifu wa Tamaduni
 2011:  Teknolojia ya habari na mawasiliano
 2012: Maelekezo ya Lugha Mama na Kujumuishwa kielimu
 2013: Vitabu vya elimu ya lugha ya mama
 2014: Lugha za asili kwa uraia wa ulimwengu: uangalizi kwenye sayansi
 2015: Ujumuishwaji ndani na kupitia elimu (na Kongamano Jijini Parisi)
 2016: Elimu Bora, Lugha ya kufundishia na kujifunza matokeo
 2017: Matarajio endelevu kupitia elimu ya lugha nyingi
 2018: Lugha zetu, mali zetu.
 2019: Mwaka wa kimataifa wa Lugha asilia2019 - International Year of Indigenous Languages UNESCO
 2020: Kulinda utofauti wa lugha

 Matukio mengine 
 Tuzo ya Linguapax hutolewa kila mwaka kwenye Siku ya Lugha ya Mama.
 Mwaka wa 2008, Mwaka wa Lugha wa Kimataifa umefunguliwa rasmi kwenye Siku ya Lugha ya Mama.

 Marejeo 

 Ona pia 
 Kibengali
 Lugha ya kwanza

 Viungo vya nje 
 Tovuti la UNESCO la Siku ya Lugha ya Mama 
 Video ya Machizo Multimedia kuhusu 21 Februari 2008 
 Habari kutoka kwa Umoja wa Mataifa
 Tovuti rasmi kuhusu mambo hayo kutoka Bangladesh 
 UNESCO Education (inataja viungo vingine vya kusherehekea siku hiyo miaka iliyopita)

Jamii:Februari
Jamii:Umoja wa Mataifa
Jamii:Lugha